“Los Pueblos y Costumbres” de Francisco Rodríguez Cerrato inunden la Sala d’Exposicions de la Casa de Cultura
2025-07-24

La Casa de Cultura de Burjassot canviarà la fotografia per la pintura en la nova exposició que albergarà aquest espai municipal a partir del pròxim dilluns 27 de febrer. Una mostra que arriba de la mà de l’artista Francisco Rodríguez Cerrato.

L’exposició, que es podrà visitar fins al 10 de març, en l’horari habitual de la Casa de Cultura, de dilluns a divendres de 8 a 21 hores, arriba sota el nom “Pueblos y Costumbres” i ofereix, tal com el propi autor ha assenyalat, “una perspectiva sobre els valors i costums de la nostra societat, posant l’accent principalment en els esforços que cadascun posa a viure millor”.

Per als amants de la pintura, aquesta exposició suposarà descobrir una forma diferent de plasmar la realitat, la societat que ens envolta amb pinzellades cuidades, especials i delicades, realitzades amb la major de les atencions per part de Francisco. En definitiva, una mostra única.